কুরাসাও ফুটবল অ্যাসোসিয়েশন
কুরাসাও ফুটবল অ্যাসোসিয়েশন (ওলন্দাজ: Curaçaose Voetbalbond, ইংরেজি: Curaçao Football Association; এছাড়াও সংক্ষেপে সিভিবি নামে পরিচিত) কুরাসাওয়ের ফুটবলের নিয়ন্ত্রক সংস্থা ছিল। এই সংস্থাটি ১৯২১ সালে প্রতিষ্ঠিত হয়েছিল। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করেছিল তবে ১৯৪১ সালে তাদের সদস্যপদ বাতিল হয়ে গিয়েছিল। অতঃপর ১৯৪৬ সালে সংস্থাটি পুনরায় ফিফার সদস্যপদ লাভ করেছিল, যার সাথে সংস্থাটি বিলুপ্ত হওয়ার পূর্ব পর্যন্ত সংযুক্ত ছিল। এই সংস্থার সদর দপ্তর কুরাসাওয়ে ছিল। এই সংস্থাটি ১৯৫৮ সালের ৫ই সেপ্টেম্বর তারিখে নেদারল্যান্ডস এন্টিলস ফুটবল ইউনিয়ন গঠিত হওয়ার মাধ্যমে বিলুপ্ত হয়েছে। এই সংস্থাটি কুরাসাওের পুরুষ দলের সকল কার্যক্রম পরিচালনা করতো।